Jo Øvergaard

Jo Øvergaard (født 23. februar 1954) er en norsk bonde, bygdeutvikler og kulturverner fra Sollia i Stor-Elvdal, Hedmark.

Han tok over gården Amperhaugen i 1976, og har arbeidet for å ta vare på kulturminnene knyttet til gården. Gårdsdrifta er basert på sau og turisme. Ved siden av gårdsdriften har han også engasjert seg i andre lokale kulturvernoppgaver; i 1994 ble Atnbrufossen vannbruksmuseum innviet. Han har også vært fylkesleder i Norsk Bonde- og Småbrukarlag og nestleder i NBSs landsstyre 1992–94.

For sitt arbeid har han mottatt Olavsrosa i 2012, Hedmark fylkeskommunes kulturpris i 2014 og ble æresmedlem i Hedmark Bonde- og Småbrukarlag i 2014.

Referanser 

Norske bønder
Personer fra Stor-Elvdal kommune
Kultur i Innlandet
Olavsrosa
Fødsler i 1954